Atenționare de călătorie pentru românii din Marea Britanie, din cauza furtunii Bella.
Românii care se află, tranzitează sau doresc să călătorească în Marea Britanie sunt avertizați că teritoriul Regatului Unit va fi afectat de furtuna Bella. Se așteaptă precipitații și rafale de vânt cu viteze de până la 112 km/oră.
Ministerul Afacerilor Externe îi atenționează pe românii care se află, tranzitează sau doresc să călătorească în Marea Britanie, că teritoriul Regatului Unit va fi afectat de furtuna Bella, fiind așteptate precipitații și rafale de vânt cu viteze de până la 112 km/oră."Ministerul Afacerilor Externe informează cetățenii români care se află, tranzitează sau intenționează să călătorească în Regatul Unit al Marii Britanii şi Irlandei de Nord că, în conformitate cu datele transmise de autoritățile locale, în cursul zilei de 27 decembrie 2020, teritoriul Regatului Unit va fi afectat de furtuna Bella. Conform prognozelor meteo, sunt așteptate precipitații și rafale de vânt cu viteze de până la 112 km/oră", transmite MAE.Un cod portocaliu de vânt puternic a fost emis pentru Țara Galilor și comitatele aflate pe coasta sudică a Angliei."Autoritățile britanice solicită publicului larg din zonele afectate să evite călătoriile rutiere, din cauza rafalelor puternice de vânt și precipitațiilor care pot duce la căderea stâlpilor de înaltă tensiune. Totodată, sunt posibile perturbări ale traficului aerian – întârzieri şi anulări de zboruri pe aeroporturile din zona afectată, dar și perturbări ale călătoriilor pe cale feroviară, din cauza rafalelor de vânt puternice și ploilor torențiale", anunță Ministerul Afacerilor Externe.Informaţii suplimentare, oferite de Biroul meteorologic britanic, sunt disponibile la adresa web: https://www.metoffice.gov.uk/.Poți solicita asistenţă consulară la numerele de telefon ale Ambasadei României în Regatul Unit al Marii Britanii şi Irlandei de Nord: +44 20 7602 7328; +44 20 7602 9833; +44 20 7603 6694; +44 20 7602 5193; +44 20 7603 0572; +44 20 7602 2065; ale Consulatului General la Manchester: +44 (0) 161 236 0478; +44 (0) 161 237 5513; +44 (0) 161 236 9687; +44 (0) 161 236 8995; ale Consulatului General la Edinburgh: +44 (0) 131 524 9491, +44 (0) 131 524 9492, apelurile fiind redirecţionate către Centrul de Contact şi Suport al Cetăţenilor Români din Străinătate (CCSCRS) şi preluate de către operatorii Call Center în regim de permanenţă. Cetăţenii români care se confruntă cu o situaţie dificilă, specială, cu caracter de urgenţă, au la dispoziţie şi telefoanele de permanenţă ale Ambasadei României în Regatul Unit al Marii Britanii şi Irlandei de Nord: + 44 (0) 77 387 16 335; Consulatului General la Manchester: +44 (0) 75 35 604 342; Consulatului General la Edinburgh: +44 (0) 7951 858 445.